આ પાંખો એવી રીતે સેટ કરેલી હોય છે કે દરેક પાંખની લીફ્ટ બીજીની લીફ્ટનો વિરોધ કરે, પરંતુ એક ખૂણે એવી રીતે કે ઉડવાની ઢબ હંમેશા બદલતી રહે કારણકે લીફ્ટ, ખેંચાણ, રોટેશનલ ઇનર્શિયા (વગેરે.) બળો સમતુલા પર પહોચવાનો ’પ્રયત્ન’ કરતા હોય છે. સરળ શબ્દોમાં, બૂમરેંગની એક બાજુ બીજી બાજુ કરતા અલગ હોય છે. જો બંને પાંખો સમાન હોય તો, બૂમરેંગ સ્પીન તો કરે પરંતુ એક સીધી લીટીમાં જ ઉડે. ગાયરોસ્કોપિક પ્રિસિશન એ છે જે જ્યારે બૂમરેંગને સાચી રીતે ફેંકવામાં આવે ત્યારે ફેંકનાર પાસે તે પરત આવે છે. આ તે જ છે જેનાથી જ્યારે બૂમરેંગને ખોટી રીતે ફેંકવામાં આવે ત્યારે તે સીધું હવામાં ઉપર ઉડે છે. લાંબા-અંતરના બૂમરેંગ્સના અપવાદ સિવાય, તેને બાજુ પરથી અથવા ફ્રિસ્બી તરીકે ફેંકવામાં આવવા ના જોઇએ, પરંતુ પાંખનો લાંબો અક્ષ, લગભગ ઉભા સમતલમાં ફરે તે રીતે ફેંકવું જોઇએ. જ્યારે પરત આવતા બૂમરેંગને સાચી રીતે ફેંકવામાં આવે છે ત્યારે, પરત આવવાનું સફળ થાય તે માટે સાચી સૂચનાઓ અનુસરવામાં આવે તે અગત્યનું છે. કેટલાંક બૂમરેંગ્સમાં ટોચની સપાટી પર ટર્બ્યુલેટર્સ—બમ્પસ અથવા પીટ્સ હોય છે જે બાઉન્ડ્રી લેયર એકટિવેટર તરીકે લીફ્ટ વધારવાનું કાર્ય કરે છે (લેમિનાર સેપરેશનના બદલે સંલગ્ન ફ્લો રાખવા માટે).